Publication: Magyar Közlöny
Issue: MK-2001-145 (Year: 2001, Number: 145)
Era: 1990-2004
Section: részletes szabályairól szóló 184/1999. (XII. 13.) Korm. rendelet (a továbbiakban: Földhasználati r.) előírásait.
Paragraph Index: 47

a) előző évi összes árbevételében a mezőgazdasági tevékenységből származó árbevétel érje el az ötven százalékot. Az árbevétel összes árbevételhez viszonyított arányának kiszámítása tekintetében a 5. számú melléklet B) pontjában foglaltak alapján kell eljárni. A kezdő vállalkozások, illetve azon mezőgazdasági termelők esetében, akik/amelyek a tárgyévet megelőző évben az őket ért árvíz-, belvízés aszálykárok miatt szerepelnek az illetékes megyei földművelésügyi hivatal kárfelmérés alapján készített nyilvántartásában, a mezőgazdasági tevékenységből származó árbevételt a tárgyévi várható árbevétel alapján is számíthatják. Ebben az esetben a tárgyévi várható árbevételről az igénylőnek nyilatkoznia kell. Ez a rendelkezés nem vonatkozik a TEÁOR 01.1—01.3, 01.50, 02.01 és 05.01 pontjai szerinti tevékenységet végző, agrárképzést folytató oktatási intézmények tangazdaságaira/tanüzemeire és kutató intézményekre;

Source: https://magyarkozlony.hu/hivatalos-lapok/494e01ad39cb293e36a6ee642dbef8ebf158005e/dokumentumok/9a2e5fb17d21215a4b538b9ef5fa9f0dd7d6508c/letoltes